गांडेय में ठंड से अबतक तीन मरे फिर भी स्थानीय प्रशासन बेसुध
गांडेय में जरूरतमंदों के बीच अबतक नहीं बांटे गए कंबल
भास्करन्यूज | गांडेय
सर्दहवा के झोंके और कंपकंपाती ठंड से गांडेय में तीन लोगों की मौत के बाद भी प्रशासन गरीबों के बीच कंबल वितरण के लिए गंभीर नहीं दिख रही है। जिससे गरीबों को भारी परेशानियों का सामना करना पड़ रहा है। दिसंबर माह के अंत में इस कंपकंपाती ठंड ने लोगों का जीना मुहाल कर दिया है। सबसे दयनीय हालत गरीब और मजदूर तबके के लोगों की है। जिनके पास इस महंगाई में खाने के लाले पड़े हैं। वे इस ठंड में गर्म वस्त्र का जुगाड़ कहां से करे। परिणामस्वरूप प्रकृति के इस ठंड रूपी मार को वे जैसे-तैसे सहने को तैयार हैं। मालूम हो कि पिछले पंद्रह दिनों से कंपकंपाती ठंड ने गांडेय में लोगों का जीवन अस्त व्यस्त कर दिया है। शनिवार को गांडेय प्रखंड के बड़कीटांड अौर उदयपुर में ठंड से दो लोगों की मौत हो गयी थी। हालांकि प्रशासन इसे ठंड से हुई मौत नहीं मान रहे हैं। पर गांडेय में ठंड से दो लोगों की मौत के महज दो दिन बाद बड़कीटांड में ठंड से एक अन्य महिला की मौत ने इसकी असली कलई खोल दी है। प्रशासन ठंड से हुई मौत को भले ही ठंड से हुई मौत नहीं मान रहा है, पर सुदूरवर्ती गावों में ठंड से बचने के लिए लोगों की जद्दोजहद देखकर इसका अंदाजा सहज ही लगाया जा सकता है। प्रखंड में ठंड से तीन लोगों की मौत के बाद प्रशासन हरकत में आया।
ठंड से हुई मौत के बाद विभागीय लोगों ने मृतक के परिजनों की सुधि लेते हुए उसे कंबल और पारिवारिक लाभ योजना का लाभ दिलाया। पर ठंड से बचाव के लिए अबतक प्रशासन की ओर से गांडेय प्रखंड के किसी भी पंचायत में तो कंबल वितरण किया या है और ही चौक चौराहों पर अलाव की व्यवस्था की है। जिससे इस कंपकंपाती ठंड में गरीबों का जनजीवन रुक सा गया है। शीघ्र ही ठंड से बचने के लिए विभाग गंभीर नहीं दिखी तो गरीब, मजदूर, किसानों को ठंड में भारी परेशानियां उठानी होगी।
^गरीबों के बीच वितरण के लिए कंबल मुख्यालय गया है। कंबल को पंचायत स्तर पर पंचायत सेवक को दिया जा रहा है। शीघ्र ही जरूरतमंदों के बीच कंबल का वितरण किया जाएगा।’’ अजयकुमार, पंचायतीराज पदाधिकारी, गांडेय
^बड़कीटांड पंचायत में जरूरतमंद लोगों के लिए कंबल गया है। शीघ्र ही कंबल का वितरण किया जाएगा।’’ वशिष्टसिंह, पंचायतसेवक, बड़कीटांड, गांडेय
क्या कहते हैं अधिकारी
bho_Deva awa_Deva bho_Deva hin_Deva hin_Deva awa_Deva awa_Deva hin_Deva